ભારે વરસાદના કારણે મુંબઈની જનજીવન અસ્તવ્યસ્ત થઈ ગયું હતું. જોકે હવે ધીરે ધીરે મુંબઈની ગાડી પાટા પર પરત ફરી રહી છે. વેસ્ટર્ન લાઈન પર લોકલ ટ્રેન શરૂ કરવામાં આવી છે. જોકે હજુ પણ કેટલાક વિસ્તારોમાં લોકલ ટ્રેન સેવા ઠપ્પ છે. CSTથી ઘાટકોપર સુધી લોકલ લાઈન શરૂ થઈ ગઈ છે. જોકે હાર્બર લાઈન હજુ પણ ઠપ છે. લોકોની મુશ્કેલીને જોતા બેસ્ટ બસની સર્વિસ પણ શરૂ કરી દેવામાં આવી છે. જોકે આજે પણ મુંબઈમાં ભારે વરસાદની આગાહી છે. મુંબઈમાં તમામ શાળા અને કોલેજોમાં રજા જાહેર કરી દેવામાં આવી છે.